Lav et referat af nedenstående tekst:

Tekst:
Om det er det glatte føre eller blot uopmærksomhed blandt de nordjyske trafikanter er uvist. Men i løbet af tirsdagen er der sket flere trafikuheld i det nordjyske vinterlandskab. Kort efter klokken 15 modtog Nordjyllands Politi en melding om et uheld på Tranholmvej i Aalborg Øst. Her kørte en lastbil ind i bagenden af en personbil. Føreren af personbilen kom lettere til skade ved uheldet, mens lastbilchaufføren slap for skrammer. Kun 15 minutter senere var den så gal i Frederikshavn. Her holdt en kvindelig 27-årig bilist stille på Hjørringvej, og pludselig kørte en 60-årig mand i sin bil ind i kvindens bil bagfra. Den 21-årige kvinde pådrog sig et piskesmæld og blev kørt til kontrol på Regionshospital Nordjylland i Hjørring. Klokken 16.47 modtog Nordjyllands Politi endnu en anmeldelse, da to biler kørte sammen i Svenstrup. Uheldet skete i krydset ved Runddyssen og Langdyssen. Uheldet resulterede i, at en kvinde kom lettere til skade. Hvad årsagen er til dagens hændelser er fortsat uvist.

Referat:
Politiet er rykket ud til flere trafikuheld i Nordjylland i løbet af tirsdagen, men ingen alvorligt tilskadekomne.